Na temelju članka 35. stavka 2. i članka 391. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 42. Zakona o lokalnoj i područnoj (regionalnoj) samoupravi ("Narodne novine broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), te članka 52. Statuta Općine Darda (''Službeni glasnik'' Općine Darda broj: 4/21.-pročišćeni tekst), Načelnik Općine Darda raspisuje

**NATJEČAJ**

**za prodaju građevinskog u vlasništvu Općine Darda**

I.

Objavljuje se Natječaj za prodaju građevinskog zemljišta u vlasništvu Općine Darda prema početno utvrđenoj cijeni kako slijedi:

## Adresa: Ljudevita Gaja BB, 31326 Darda

## Katastarska općina: Darda

## Građevinsko zemljište bez pristupa javnom putu i komunalno neopremljeno:

|  |  |  |  |  |
| --- | --- | --- | --- | --- |
| **ZK uložak** | **katastarska čestica br.** | **m2** | **Oznaka zemljišta** | **Početna cijena EUR** |
| 7451 | 2633/33 | 5045 | oranica Lj. Gaja | 69.100,00 |

II.

Katastarske čestice iz točke I. ovog Natječaja nalaze se unutar građevinskog područja, potpuno su komunalno opremljene i imaju pristup javnom putu.

III.

Najpovoljnijim ponuditeljem u postupku prodaje ovih građevinskih zemljišta smatrat će se ponuditelj koji ponudi najvišu kupoprodajnu cijenu pod uvjetom da ispunjava i sve druge uvjete natječaja.

Porez na promet nekretnina snosi stjecatelj nekretnine.

Stjecatelj nekretnine snosi i ostale troškove koji bi mogli proizići u svezi s privođenjem namjeni nekretnine.

IV.

Nekretnina se kupuje prema sistemu "viđeno-kupljeno".

V.

Pravo sudjelovanja u postupku provođenja natječaja imaju sve fizičke osobe državljani Republike Hrvatske (dokaz - preslika domovnice) i pravne osobe registrirane u Republici Hrvatskoj (dokaz - izvod iz registra Trgovačkog suda). Dokaz o pravu sudjelovanja u postupku natječaja mora biti priložen uz ponudu. U protivnom ponuda će se smatrati nevaljanom.

VI.

Sudionici natječaja dužni su uplatiti jamčevinu u visini 20% početno utvrđene cijene za česticu za koju podnesu ponudu za kupnju na IBAN Općine Darda broj: HR92 23400091806600002, MODEL: 68, PNB: 7889-OIB sudionika natječaja, Privredna banka Zagreb, uz napomenu - jamčevina za kupnju nekretnine. Dokaz o uplaćenoj jamčevini mora biti priložen uz ponudu, u protivnom će se ponuda smatrati nevaljanom.

Jamčevina će se u slučaju odustanka od kupnje u bilo kojoj fazi natječajnog postupka od otvaranja ponuda i dalje smatrati odustatninom.

Natjecateljima koji nisu uspjeli u postupku natječaja, jamčevina se vraća u roku 15 dana od okončanja postupka natječaja, dok se položena jamčevina natjecatelja čija je ponuda prihvaćena zadržava i uračunava u ugovornu cijenu.

Sudionici natječaja dužni su dati svoj broj računa na koji će im se vratiti sredstva doznačena za jamčevinu, u slučaju da ne uspiju u postupku natječaja.

Postupak natječaja, pod uvjetima i u postupku utvrđenim ovim natječajem provodi Povjerenstvo za provedbu Natječaja za prodaju zemljišta u vlasništvu Općine Darda. O otvaranju ponuda vodi se zapisnik. Ponuditelji imaju pravo biti nazočni otvaranju ponuda.

Nepravodobne, neuredne i nepotpune ponude neće se razmatrati.

 VII.

Ponuditelj može izmijeniti predanu ponudu prije isteka roka za podnošenje ponuda, a povući je najkasnije do otvaranja ponuda. Izmjena ponude mora biti podnesena u pismenom obliku, a obavijest o povlačenju može se dati i usmeno na zapisnik o otvaranju ponuda.

Ponuditelj, odnosno njegov zastupnik ili punomoćnik koji je nazočan otvaranju ponuda mogu iznijeti prigovor u svezi s postupkom otvaranja ponuda i sadržajem ponude drugih ponuditelja koji će se unijeti u zapisnik.

 VIII.

Ponude ponuditelja uz koje ne bude priložena dokumentacija iz točke V., točke VI. i točke IX. ovog natječaja, a koja se smatra bitnim sastojcima ponude, kao i ponuda čija dokumentacija ne bude dopunjena u smislu stavka 2. ove točke će se odbaciti.

Iznimno, u slučaju da na natječaj za kupnju nekretnine pristigne samo jedna ponuda i da ista ne sadrži dokumente koji se smatraju bitnim sastojcima ponude, prodavatelj će pozvati ponuditelja da u određenom roku dopuni takvu ponudu.

 IX.

Najpovoljniji ponuditelj dužan je s prodavateljem zaključiti ugovor o kupoprodaji.

 X.

Općinsko vijeće Općine Darda, na temelju uvjeta natječaja i zapisnika Povjerenstva, donosi odluku o izboru najpovoljnijeg ponuditelja.

Prodavatelj pridržava pravo da ne prihvati ni jednu od prispjelih ponuda, i to bez obveze da o razlozima neprihvaćanja obavijesti ponuditelje.

 XI.

Sudionik natječaja koji bude utvrđen kao najpovoljniji ponuditelj, obvezan je ponuđeni iznos platiti u cijelosti prilikom potpisa ugovora o kupoprodaji.

Ako najpovoljniji ponuditelj ne plati ugovorenu cijenu u roku od 8 dana po pozivu ili bez opravdanog razloga ne pristupi zaključenju ugovora u roku određenom u pozivu, može se smatrati da je odustao od ponude. Ako najpovoljniji ponuditelj odustane od svoje ponude, najpovoljnijim ponuditeljem smatra se sljedeći ponuditelj koji je ponudio najvišu kupoprodajnu cijenu i ispunjava sve druge uvjete natječaja te prihvati ponuđenu kupoprodajnu cijenu ponuditelja koji je odustao. Ako najpovoljniji ponuditelj odustane od ponude, jamčevina mu se ne vraća.

XII.

Pismene ponude u zatvorenoj omotnici s naznakom „**PONUDA ZA NATJEČAJ - za prodaju građevinskog zemljišta u vlasništvu Općine Darda NE OTVARAJ**“ predaju se u Općini Darda ili poštom preporučeno na adresu primatelja: OPĆINA DARDA**,** Darda, Sv. Ivana Krstitelja 89.

Natječaj je otvoren 8 dana od dana objave na službenim stranicama Općine Darda, <https://darda.hr>.

Otvaranje prispjelih ponuda obaviti će se dana 30. travnja 2025. godine u 9:00 sati u prostoriji Općine Darda, Darda, Sv. Ivana Krstitelja 89.

Darda, 17. travnja 2025. godine

KLASA: 940-01/25-0/1

URBROJ: 2158-13-01-25-3

 NAČELNIK

 Anto Vukoje